Una webcam e "cam" ła xe na tełecamara picenina doparàbiłe soło cofà dispoxidivo de input par on ełaborador. A difarensa de na tełecamara tradisionałe, no ła ga un pròpio sistema de memorixasion de video , ma ła trasmete senplisemente łe imàxeni riprendeste, in forma dixitałe, traverso na interfasa cołegàbiłe a un computer . El prinsipałe dòparo de łe webcam el se połe reasùmare inte ła posibiłità de inpiegarle par far na videoconferensa traerso el Web o altri sistemi baxai so Internet co tante aplegasion de Mesajistega istantanea On altra doparasion racuanto popołare de łe webcam ła xe cheła de ła trasmision contìnua de imàjini in vivo da determinai łoghi del mondo. El costumar de istałar webcam in łocałità de intarese torìstego el se xe drìo sparpagnàr in tuto el mondo. Oncora, webcam vien a volte doparae par fini de monitorajo o videosorvejansa o par ła rejistrasion de video . Inte i ùltemi ani racuanti modełi de webcam i xe divegnesti popołari intrà i astrofiłi, che łe desfruta cofà strumenti de baso costo par riprexa de imàjini de pianeti e altri ojeti sełesti łumenoxi.